《陈伯和和经字韵复以为报》
宋代·李洪

说诗夜对老弥明，韦氏传家自一经。
盛德於今推鼎甲，闻孙何事亦飘零。
囊贫桂玉人逾瘦，袖有珠玑耳暂醒。
桃李春残归未得，愁看烟草五门青。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。